พอดีเล่นกับลูกสุนัขเเล้วโดนข่วนมีเลือดออกนิดเดียวเเล้ว สุนัขก็ฉีดยาเเล้วอาการสุนัขก็ปกติดีเเล้วผมต้องไปฉีด วัชซีนไหมคับ
สวัสดีค่ะ การโดนสุนัขข่วนจนมีบาดแผลที่มีเลือดออก แม้จะมีขนาดเล็ก แต่ก็มีความเสี่ยงต่อการติดเชื้อพิษสุนัขบ้าได้อย่างไรก็ตาม หากเป็นสุนัขที่เลี้ยงแบบระบบปิด คือเลี้ยงให้อยู่เฉพาะในเขตบ้านไม่มีสัตว์อื่นเข้ามาในบ้าน และสุนัขได้รับการฉีดวัคซีนพิษสุนัขบ้ามาทุกปี อาจใช้วิธีเฝ้าสังเกตอาการไปก่อนได้ โดยหากลูกสุนัขไม่มีอาการผิดปกติภายใน 3-4 วัน ลูกสุนัขก็ไม่น่าเป็นโรคพิษสุนัขบ้า และหากไม่ตายภายใน 14 วัน ก็แสดงว่าลูกสุนัขไม่ได้เป็นโรคพิษสุนัขบ้า ดังนั้น จึงไม่จำเป็นต้องไปฉีดวัคซีนพิษสุนัขบ้าค่ะสำหรับการมีแผลที่มีเลือดออก นอกจากเชื้อพิษสุนัขบ้าแล้ว อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ไม่เคยฉีดวัคซีนบาดทะยักกระตุ้น ควรไปรับการฉีดด้วยค่ะส่วนบาดแผล ให้ล้างทำความสะอาดด้วยสบู่ ใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ